Tuyamoʻyin GES
41°12′49″N 61°24′19″E﻿ / ﻿41.21361°N 61.40528°E﻿ / 41.21361; 61.40528 Tuyamoʻyin ges – Amudaryo boʻyida, Oʻzbekiston va Turkmaniston chegarasida joylashgan gidroelektr stansiya. Urganchdan (Oʻzbekistonning Xorazm viloyatidagi shahar) 74 km janubi-sharqda va Turkmanistonning Lebap viloyatida Gazajakdan 2 km shimolda joylashgan. GESning asosiy vazifasi Xorazm viloyati va Qoraqalpogʻiston (Oʻzbekiston) va Toshoʻgʻuz viloyati (Turkmaniston), shuningdek, shimolda Qozogʻistongacha boʻlgan hududlarni sugʻorish uchun suv bilan taʼminlashdan iborat. Stansiya sugʻorishdan tashqari aholi punktlari va sanoatni ham suv bilan taʼminlaydi. GES inshootlarining aksariyati Turkmaniston hududida joylashgan, biroq stansiya Oʻzbekistonga tegishli boʻlib, „Oʻzbekgidroenergo“ kompaniyasi tomonidan boshqariladi. Stansiyada Tuyamoʻyin suv omborida toʻplanadigan suvning daryo oʻzaniga tashlanadigan qismini turbinalardan oʻtkazib arzon va ekologik toza energiya olinadi. Stansiyada Tuyamoʻyin gidrouzeli toʻgʻonining pastida joylashgan, unda Sankt-Peterburg shahridagi „LMZ“ korxonasida ishlab chiqarilgan 6 ta gidroturbina va Yekaterinburg shahridagi „Uralelektrotyajmash“ korxonasida tayyorlangan har birining quvvati 25 ming kilovatt boʻlgan gidrogeneratorlar oʻrnatilgan. GESning ishlash rejimi Qishloq va suv xoʻjaligi vazirligi tomonidan oʻrnatiladigan irrigatsiya rejimiga boʻysundirilgan. Ishlab chiqariladigan elektr energiyasi miqdori Amudaryoda yil davomida quyi qismga yetib keladigan suv miqdoriga bogʻliq, yiliga oʻrtacha 400—600 mln. kVt soatni tashkil etadi. Hosil qilingan elektr quvvati Oʻzbekistonning yagona energetika tarmogʻiga uzatiladi.